‏ט"ו תמוז תש"פ

‏07 יולי 2020

**סיכום תחקיר צוות 4 לשנת מב"ל**

**רקע ומטרות**

1. כחלק ממקטע הסיום של שנת הלימודים הצוות קיים תחקיר מסכם על מנת לסייע לתהליך הלמידה והפקת הלקחים ברמת המכללה.
2. על פי הגדרת מפקד המכללות, ההישג הנדרש מתוכנית המב"ל הוא להקנות כלים שישמשו מעין מצפן לאומי אסטרטגי משותף לבוגרים. לפיכך, שאלת העל שהתחקיר התמודד איתה היתה כיצד ניתן לשפר את העמידה במטרות המב"ל והאם הן עדיין תקפות.

**מוקדי התחקיר**

1. **תכנים**
   1. ציר המנהיג הבכיר - פער בעיסוק לכל אורך השנה בדגש ליכולות ואינטראקציות נדרשות.
   2. אסטרטגיה – התעמקות בגישת העיצוב על פני הרחבת היריעה לגישות נוספות. חשוב לשלב זוויות עסקיות וכאלו הקשורות ליתר משרדי הממשלה – לא רק בטחון.
   3. אקדמיה – נדרש לאזן בין יתרונות האקדמיה לבין האילוצים שהיא משיתה בדגש למטלות סיום הקורסים.
   4. חשיבה ביקורתית – מומלץ להוסיף תכנים מהעולם המדעי, הפילוסופי והאומנותי על מנת לגוון את צורת החשיבה הביקורתית הנדרשת מהבכיר.
   5. עונה גלובלית וישראלית – לשימור, קיימות דעות שונות אודות הסדר הנכון ביניהן. בכל אופן, חשוב לכלול בעונה הישראלית פרק ערכים וזהות (בניגוד לחצי יום אבות האומה). עונת ההתמחות אינה משקפת הגעה להתמחות. מומלץ לחשוב מחדש על הקורסים ועל התכנים במשך זה.
   6. עונת יסודות – מומלץ לפתוח בה את השנה ולספק בתקופה קצרה את התשתית לכל תכני השנה (מבואות כלכלה, מושגי יסוד וכדומה). בהמשך לכך, נכון לחלק חומר מקדים רלוונטי לפני תחילת השנה.
   7. הרצאות בכירים – מומלץ לשייך את השיחות שלהם להקשר התכנים. מצריך תדרוך מראש.
   8. קורס ניהול משא ומתן באנגלית – לשימור. בהקשר זה, חשוב להטמיע מספר קורסים באנגלית במהלך השנה, כולל מטלות סיום.
2. **מתודולוגיית למידה**
   1. מטלות אקדמיה – מיושנות, מומלץ לרענן אותן. רבים מחברי הצוות סבורים שנכון לשמר את מוטיב הכתיבה כמיומנות נדרשת לבכיר.
   2. בחירה – מוטיב חזק שנכון להעצים אותו.
   3. פג"מ כצוות – גישה נכונה אולם המימוש לוקה בחסר. מומלץ לפעול על פי המלצות התחקיר הקורסי בנדון.
   4. קפה קריאה – מופע חשוב. מומלץ להבנות סינרגיה בין משתתפי הצוותים. במסגרת זאת, ניתן גם להטיל על החניכים לחפש חומרי קריאה בעצמם.
   5. קריאת חומר מקדימה – מומלץ לחשוב על דרכים נוספות כגון תכנים מקוונים.
   6. ציוות או צוות – ציוותים חשובים ללמידה, הצוות נדרש לשמש בעיקר להיבטי הארגון וההתנהלות.
   7. מטלות תיאום – מומלץ לחשוב על מנגנון כללי שיעסוק לאורך השנים בתיאומים השונים הנדרשים לסיורים, להרצאות, לסימולציות וליתר המטלות.
   8. חניכים בינלאומיים – מומלץ לפזר בכל הצוותים.
   9. הרצאות בכירים – חשוב לשלב בהן מקרי בוחן של בכירות במטרה ללמוד מנסיונים של אחרים.
   10. סימולציות – פלטפורמה מצוינת. מומלץ לשקול מעבר לסימולציות דינמיות.
3. **סגל ומדריכים**
   1. החלפת מדריכים – נכון לסגל טכניקה שתאפשר לחניכים לעבוד מול מדריכים שונים על מנת ללמוד מניסיונם.
   2. מדריך מנחה לפג"מ – להגדיר יעוד ותפקידים.
   3. נושאים בהובלת האלוף – נכון להרחיב את היריעה גם לתחומי הבכירות ולא רק לנושאים מקצועיים.
   4. מעטפת לוגיסטית – חשוב בתחילת השנה להנגיש לחניכים את כלל השירותים אותם הם יכולים לקבל.
4. **סטנדרט**
   1. סביבת התקשו"ב – נדרש חריש עמוק.
   2. נגד מלווה לקורס – לשימור.
   3. מחשוב אישי – לא בסטנדרט מתאים לרבות סוגיות אבטחת המידע.
5. **בצל הקורונה**
   1. למידה מרחוק – פוטנציאל ענק (לדוגמא - למידה משולבת על מב"לים אחרים).
   2. סך הכל התארגנות טובה מצד המכללה. מאידך, חשוב להפנים לעתיד כי לזום יש גם מגבלות ונדרש איזון בתמהיל השעות שמשתמשים בתווך הזה.
   3. עיסוק בקורונה – תחושת החמצה ביחס לפוטנציאל שניתן היה להפיק.
   4. הערכות ללמידה מרחוק מצריכה גם הצטיידות בחומרה תקשו"בית מתאימה.
6. **סיכום - תוצאה סופית**
   1. רוב חברי הצוות מציינים כי בראייתם הושגו מטרות השנה. בהקשר לכך, איכות המשתתפים והמדריך תרמה לכך רבות.

**צוות 4 מחזור מ"ז**